રાજપીપળા: આઝાદીના 70 વર્ષ બાદ પણ ગરુડેશ્વર તાલુકાનું ચિનકુવા ગામ વિકાસથી વંચીત છે.જ્યાં પાયાની કોઈ સુવિધાઓ પહોંચી જ નથી, આ ગામની 500ની વસ્તી હોવા છતાં રસ્તા, પાણી, વીજળી, આરોગ્ય કોઈ સવલત આજદિન સુધી ગામલોકોને મળી નથી. પાયાની સુવિધાનો આભાવનો અહેવાલ સૌ પ્રથમવાર દિવ્યભાસ્કરે પ્રસિદ્ધ કર્યો હતો અહેવાલની અસરથી તંત્ર જાગ્યું અને શાળાનું પાકું મકાન, પાણીની સુવિધા, ગામ સુધી રસ્તો ગામમાં આરોગ્ય કેન્દ્ર સહીત ની સુવિધાઓ બનાવવા તંત્રએ હાલ સર્વે હાથ ધર્યો છે.